15 Февруари 2020 10:35ПУБЛИКУВАНА\n15 Февруари 2020 10:39ОБНОВЕНА\nЕмил Димитров, снимка: Infomreja.bg\n„Дупница, Сливен и Перник трябва да са най-печелившите предприятия, но те са пред фалит"\nВраца, Габрово, Бургас, Стара Загора – има ВиК, които работят перфектно. Водосборовете са им далеч, но въпреки това управлението им е много добро, с великолепни ръководители. Това съобщи пред bTV министърът на околната среда и водите Емил Димитров.\n„Дупница, Сливен и Перник трябва да са най-печелившите предприятия, но те са пред фалит. Язовирите са на един километър от града, но заради лошо управление те са пред фалит, защото управителите им създават само проблеми. Има кметове, особено по морето, които умишлено си мълчат сега, за да създадат проблеми през лятото“, допълни Димитров.\n„Да ви кажа ли какво се случва в Дупница? Водопроводът, който пълни язовира, от който трябва да се захранват питейните нужди, те го надупчили на 29 места, вкюлчително и ВиК-то си захранва свои източници. Като попитах защо го правят, след като язовирът е за всички, казват, че те с язовира отношение нямали. А на бюрото ми стои документ, в който се казва, че трябва да им разреша да ползват същия язовир.\nЕдно село от 20 години няма нормално водозахранване, на всички избори обещават на хората вода, а до момента не се е случило нищо на практика. Вчера съм разрешил на „Напоителни системи“ да ходят през нощта да пуснат вода в един завод, за да може той аварийно да захрани това село, защото хората не могат без вода.\nСтава въпрос за язовир Дяково, от който вчера разреших 800 куб.м вода да отидат в един един резервоар в Бобов дол, оттам с помпи да се подаде за село Палатово, защото никой не си мърда пръста от 20 години насам по въпроса. Вчера в областната администрация намерихме документи, според които пред 20 години ВиК-то казало, че водопроводът не е на селото, а държавен, и настояват да се прехвърли“, уточни министърът.\nНа въпроса кой източи язовир Студена, Димитров отговори, че язовирът е източен неправомерно, и със сигурност не е виновен неговият предшественик Нено Димов.\n„Неговият корем не може да побере толкова вода. Проблемът със Студена е какво във всички язовири – трябвало е да има един огромен разходомер – като водомер. Издадена е заповед да се намали потреблението на вода, и когато са отишли да видят дали тази заповед се спазва, са видели, че водомерът е бил махнат, бил под наем, някакви хора си го били взели. В края на месеца се оказва, че си ползват старото потребление и няма ограничение на водата, нито пък спазване на заповедта“, завърши Емил Димитров. /Dariknews.bg/\nВиК ВиК Дупница ВиК Перник МОСВ Емил Димитров Ревизоро язовир вода воден режим фалит


Ани Хоанг с разкритие за стрелеца от Велико Търново (СНИМКА) - Клюкини\nПоловинката на режисьора Люси Иларионов – Ани Хоанг, разкри нови подробности около стрелбата край Велико Търново.\nПоп-фолк изпълнителката шокира с признанието си, че 27-годишният Атанас Мандичев е бъдещ… юрист.\nНие я срещнахме …\nагресия и хулиганско поведение…\nP.S Ако и Вие срещнете агресия на пътя СНИМАЙТЕЕЕ, нека всички видят лицето на агресията\nОколо 14.10 ч. на 13 май джипът на Люси и Ани бил изпреварен до разклона за село Балван от „Форд Фокус“.\nСлед изпреварването, докато се прибирал обратно в лентата, водачът на автомобила внезапно метнал празна бирена бутилка по стъклото на Иларионов.\nОсвен това, по неговите думи, шофьорът дръзко и демонстративно отправил заплаха и стрелял по колата. 27-годишният Атанас Мандичев е задържан за 24 часа, срещу него образувано досъдебно производство за хулиганство. Причините за случилото се изясняват.\nНещата, които псе пишат, са истина – вече започна разследване по случая. Дори не знам името на човека, който ни нападна. Пътувахме към София. По пътя се случват всякакви неща. Мъжът извади пистолет и гръмна. Ние сме живи и здрави, няма щети по колата“, каза Иларионов, който във въпросния ден е пътувал с приятелката си Ани Хоанг.\nПо думите на Люси е чиста случайност е, че не е имало жертви.\nАни ХоангВелико ТърновоколаЛюсиНападениеСтрелба\nТази таблица на Далай Лама сбъдва желания!


Откриха възстановения паметник на Цар Борис III в Попово (видео)\nВ Попово бе открит единственият у нас паметник на цар Борис Трети. На официалното откриване на монумента вчера вечерта присъстваха синът на държавника – Симеон Сакскобургготски, вицепремиерът Валери Симеонов, кметът на града Людмил Веселинов, десетки признателни граждани и гости, предаде БТА.\nснимка: И. Джилянов\nПаметникът е разположен в централната градска част, на метри от мястото, където е бил издигнат първоначално от поповската общественост. Старият паметник е дело на Кирил Тодоров, възпитаник на Академията за изящни изкуства в Рим. Той е премахнат през 1945 след партиен митинг на БКП и от тогава е в пълна неизвестност. На негово място, върху същия постамент, е поставен бюста на родената в Попово деятелка на комунистическото движение Мара Тасева.\nПоводът за „връщането му“ на мястото е отбелязването на 80-та годишнина от т.нар. Големи царски маневри от 1937 г., извършени край Попово. С маневрите българското правителство и цар Борис Трети пренебрегват разпоредбите на Ньойския договор, който забранява на страната ни да поддържа армия, а събитието от септември насочва вниманието на международната общественост към страната ни, припомниха при откриването на бронзовия бюст инициаторите за възстановяването.\nПаметникът е поредният жест на признателност на поповската общественост към делото на Борис Трети – Обединител, и за инвестициите в региона от преди 80 години. „Борис Трети е ярък лидер в националната ни история, личност с особен ореол, с влияние върху околните“, каза в словото си кметът Веселинов.\nСимеон Сакскобургготски благодари на хората, осъществили делото и подчерта: „Чрез паметника почитаме общото минало на България! Да гледаме напред, но и назад в миналото, защото от него черпим поуки“. По повод отбелязването на годишнината Историческият музей в града подреди изложбата „Големите военни маневри край Попово“, издаден е и едноименен сборник.\n03.10.2017 9:01 03.10.2017 9:24\nБългария паметникПоповоСимеон СакскбургготскиЦар Борис III\nОткриха най-високата статуя в света в Индия\nБоил Банов: Ще бъде изготвен проект за консервация и реставрация на Паметника на свободата на Шипка


бъдещето на автомобилите под наем? - chernomoretz.bg\nСподелената икономика е световно явление, чиято концепция не е новост, но използваните днес технологии значително улесняват собствениците на различни активи (апартаменти, коли, електроника и др.), и им позволяват по-лесно да ги споделят с хора, на които те са нужни в момента. Това позволява да си възстановят част от направените разходи за покупка и поддръжка.\nТрадиционните методи на придвижване и стойността на поддръжка не допадат особено на голяма част от потребителите на транспортни услуги. Вариант за собствениците на бизнес в тази сфера е да се адаптират към потребителското търсене, да предложат по-практично и удобно решение.\nОчакванията са в резултата на предлаганите алтернативни услуги, следващите 20-50 години собствениците на автомобили значително да намалеят. Автомобилните гиганти са част от тази тенденция. Крупните компании вече предлагат собствени услуги за съвместно ползване на автомобили – BMW развива услугата Drive Now, концернът Daimler AG предлага услугата Car 2Go, а държавната железопътна компания на Франция (SNCF) инвестира във втората по брой потребители платформа за споделяне на автомобили в тази държава.\nТъй като новите форми за споделяне функционират главно в по-големите населени места, прогнозите са и в бъдеще да има продажби на автомобили, но въпроса е доколко тези услуги ще се окажат печеливши.\nПлатформите за споделяне дават възможност на собствениците на автомобили да превърнат пасивите на автомобила в актив. По думи на експерти, ръста на каршеринга и другите форми за аренда на транспортни средства, са сред причините, жителите на мегаполисите все по-рядко да изпитват нужда от личен автомобил.\nСъвместното използване на автомобили (car sharing) е услуга, подобна на арендата, с тази разлика, че автомобила се заема за по-кратък срок – за час, а понякога и за по-малко. Краткосрочно наемане на автомобил с поминутно или почасово заплащане. Това е автомобил под наем без шофьор подобно на наемането на велосипед. Автомобилът в този случай може да се върне в произволен автоматизиран пункт за обслужване. Тъй като обикновено пунктовете за наемане и връщане са разположени до метро и други спирки на обществения транспорт, наемането предоставя свобода на избор във всеки конкретен случай и позволява да се избегнат сериозните разходи за поддръжката на собствен автомобил.\nПрактиката в повечето компании, предлагащи подобна услуга е сключване на договор, който съдържа основните клаузи, права и задължения на страните. Потребителят се сдобива с клиентска карта и получава право във всеки момент да се възползва от всеки свободен автомобил на компанията.\nНеобходимо да се инсталира мобилно приложение, като цялата дейност преминава през него. На картата се вижда адреса на свободните автомобили и може да изберете произволен от тях. Броячът започва да работи 20 минути след това действие. Сега е необходимо да откриете автомобила, да оцените неговото състояние и … напред! Услугата осигурява свобода на придвижване из града, като таймера се настройва по време на престой – никакво заплащане на бензин!\n· Осигурявате си удобство. За разлика от дългосрочната аренда, пунктовете за вземане и връщане на автомобилите са открити 24 часа в денонощието, 7 дни в седмицата. Запазването и наемането на автомобилите е автоматизирано. Автомобилите могат да бъдат наети за минути, часове или дни.\n· Каршерингът е по-евтин от такси. Както знаете, да поръчате такси от интернет или приложение е по-евтино от поръчка на такси по телефона. Използването на кола под наем е още по-изгодно. Застраховката и бензина обикновено са включени в стойността на наема. Карешерингът позволява да се спести да 70% от общата стойност на транспорта на потребителите, тъй като те заплащат само времето, в което реално използват автомобила.\n· Участниците в каршеринг клубовете отчитат 42% ръст на използването на обществения транспорт, 10% ръст на използването на велосипед и 26% ръст на ходенето пеш\n· Каршерингът облекчава трафика и е от полза за природата. Според проучванията един споделен автомобил, може да измести между 7 и 12 автомобила от улиците, т.е. този вид услуги допринасят за улеснена мобилност в по-чиста околна среда.\nВъпреки, че все още се търси правилната технология, която да автоматизира процесите при споделянето на автомобила, за да се осигури максимална сигурност и удобство на потребителите и собствениците, ползите от тази услуга са безспорни.\nБюджет 2021 – без мерки в подкрепа на бизнеса и привличане на инвестиции


ПЪРВО В ПИК TV: МВР с горещи новини за протестите в София - Ивайло...\nСтоличната дирекция на вътрешните работи дава извънреден брифинг пред сградата на дирекцията.\nГлавният секретар на МВР Ивайло Иванов призова протестиращите да бъдат отговорни и да не се поддават на адреналина. По думите му самите протестиращи са се обаждали в полицията, за да съобщават за провокатори.\n"Полицаите, които охраняват тези протести, не са врагове, те са с вас, но си вършат работата. Те са там, за да се грижат за вашата сигурност", обърна се Ивайло Иванов към протестиращите.\n"Боли ме много от това, което чета в социалните мрежи. Не може полицаите да се прибират и не може да останем хората да вършат погроми и безнаказано да правят престъпления", отсече главният секретар на МВР.\n"Полицаите няма да се намесват безпричинно. Полицаите стоят, а те ги замерят с бомбички и бутилки. Защо? Какво са виновни полицаите", попита Ивайло Иванов.\n"Провокации очакваме, защото за съжаление, публикациите, които стигат до нас не са в положителна посока. Потвърждават се информациите за платени участници, които имат една-единствена цел", разкри главсекът на МВР.\nПо думите на Иванов все още не е установен метежникът, който рани с бомбичка полицай снощи. Главният секретар на МВР обясни, че се е отвратил от коментарите под снимката на ранения полицай.\n"Няма да заема страна, истината ще излезе наяве. Вчера имаше една фейк новина за задържано момче, което е починало. Момчето е живо и здраво", коментира главсекът на въпрос за ранения протестиращ студент от сблъсъците в петък.\n"Не можем да оставим всичко на произвола на съдбата. Ако оставим на мира хората, които се занимават с убийства, разпространение на наркотици и други престъпления, какво правим. Дали тези хора, които сега ни плюват, няма да ни потърсят пак", попита той.\nИвайло Иванов обясни, че според някои медии пострадалият протестиращ бил в тежко състояние, но той вярва на лекарите, а момчето днес е било изписано от болница.\n"С какво тръгнаха полицаите да провокират. Медиите и социалните мрежи оказват сериозно влияние на психиката на хората", категоричен е главният секретар на МВР. По думите му една фалшива новина може да окървави всеки протест.\n"Ние сме професионалисти, когато сме на работа сме деполитизирани. Вие сте най-силното оръжие, разберете го", обърна се Иванов към медиите.


Shiseido Zen Sun Парфюм за мъже EDT - Parfium.bg\nShiseido Zen Sun Парфюм за мъже EDT\nShiseido Zen парфюм за мъже EDT\nShiseido Men Hydrating Lotion Успокояващ лосион за лице с хидратиращ ефект за мъже\nShiseido Zen парфюм за жени EDP\nShiseido Ever Bloom Парфюм за жени EDT\nShiseido Ever Bloom Душ крем за жени\nShiseido Ever Bloom парфюм за жени EDP\nОписание на Shiseido Zen Sun Парфюм за мъже EDT\nShiseido Zen Sun излиза на пазара през 2014 година. Той се отличава със свежо аква-дървесно ухание, което определено ще ви накара да се чувствате страхотно през горещите дни. Много от почитателите на марката дори го определят като един от най-добрите летни аромати на Шисейдо. Неговата отличителна композиция е разработена от парфюмериста Франсоаз Карон. В нея той добавя цитруси, интригуващи подправки, мента и разбира се - прекрасни дървесни ухания. Shiseido Zen Sun е идеален избор за мъжете, които обичат природата и ценят свободата си.\nВръхни нотки: юзу, бял пипер\nСредни нотки: мента, бергамот\nБазови нотки: кехлибар, дървесни акорди\nМъжки парфюм Shiseido Zen Sun EDT 100 ml за мъже се предлага в интернет магазина Parfium.BG на изгодни цени. В нашата селекция мъжки продукти ще откриете отличен избор от Парфюми, подходящ като подарък за Вас или вашите близки. Уверяваме ви, че при нас ще получите професионалнo обслужване и коректна консултация!\nОценка на Shiseido Zen Sun Парфюм за мъже EDT\nДетайли на Shiseido Zen Sun Парфюм за мъже EDT\nИме на продукт Shiseido Zen Sun Парфюм за мъже EDT\n100 ml бр 75.99 лв.


Адвокат - жертва на посегателства, обвини в бездействие прокуратурата - България - Дневник\n09:36, 16 яну 20 , 3169\nАдвокат Ирен Савова, която на няколко пъти през последните години става обект на посегателства и заплахи, заяви пред Би Ти Ви, че престъпленията срещу адвокати не се разкриват и прокуратурата бездейства спрямо своите колеги.\nСавова е защитник на бившия зам.-кмет на софийския район "Младост" Биляна Петрова, която заедно с бившия кмет Десислава Иванчева и Петко Дюлгеров, е подсъдима за подкуп. Савова е адвокат и на самата Иванчева по делото ѝ срещу България в Страсбург. Представлява и държавата по делата за т. нар. царски имоти.\nВчера домът й в Ихтиман беше подпален, а полицията е намерила две туби със запалителни вещества на покрива. Преди време некролози с името й бяха разлепени в района на кантората й, а в колата й бяха открити проследяващи устройства. При нито един от тези случаи извършителите не са установени.\nДнес адвокатът коментира, че младежът, заснет от камерите на покрива на къщата в Ихтиман, поразително прилича на човека, поставил проследяващите устройства в колата й. "Виждаха се лицата на тези хора и като гледахме вчера камерите, приликата е много голяма на хората, които сложиха проследяващите устройства и младежа, който се е качил на покрива", каза тя тази сутрин.\nТя определи като обидно заключението на прокуратурата, класифицирала случая с некролозите като обида, за която защитничката трябвало да търси правата си по гражданско-правен ред. "Юристи от първи курс знаят, че\nтова няма как да стане, ако не знаеш трите имена, ЕГН и адреса на лицето", възмути се Савова.\nВисшият адвокатски съвет застана зад колегата Савова, добави адвокат Валя Гигова. Тя каза, че посегателството срещу конкретен адвокат, всъщност е посегателство срещу цялата адвокатура, а затова - и срещу правата на гражданите. "Ако няма адекватна защита на защитниците, няма как гражданите да защитят собствените права. Когато адвокатът е страхлив, заплашен, той няма как да гарантира правата на гражданите" каза тя и добави, че в обществото твърде често адвокатът бива идентифициран с клиента, което е неправилно.\n12:34, 18 яну 21 / България 34\n12:37, 18 яну 21 / Свят 24\npenetrating 10:05, 16 яну 20 / Неутрално\nСъмнява ли се някой? ДАНС, Гешев, МВР? Този адвокат никога няма да получи защита от държавата (като Доган и Пе...\nDoge 10:22, 16 яну 20 / Неутрално\nДо коментар [#4] от "hamiltonf": Лумпен и дегенерат си ти. Сега си го набий в тъпата тиква: Правото на защит...\nРейтинг: 5346 10:05, 16 яну 20 Неутрално\nСъмнява ли се някой? ДАНС, Гешев, МВР?\nТози адвокат никога няма да получи защита от държавата (като Доган и Пеевски например) въпреки, че защитава нейния финансов интерес, който е сравник този управляван от Доган и Пеевски.\nЗатова и понеже тук е опасно за нея, няма защита, а тя няма средствата да си я осигури сама, решава да живее в чужбина, където няма нужда да харчи пари за охрана.\nРейтинг: 5346 10:07, 16 яну 20 Неутрално\n"сравним с" :)\n10:08, 16 яну 20\nРейтинг: 3973 10:09, 16 яну 20 Любопитно\nКажете, освен на тези от кметство "Младост", на кои други е била адвокатка? И стига с тези внушения...\nРейтинг: 2223 10:10, 16 яну 20 Неутрално\nРейтинг: 5346 10:11, 16 яну 20 Неутрално\n"..Представлява и държавата по делата за т. нар. царски имоти..." както е казано в статията :)\nРейтинг: 336 10:11, 16 яну 20 Неутрално\nТой ще гони само УДОБНИТЕ НЕМУ, или Нено....\nВажното е, че "светнаха като коледни елхи"\nАма само НЕУДОБНИТЕ, другите НИКОЙ не ги пипа!\nБоклуци, комунистическа гадна номенклатурна кочина! Само смениха името на системата! УБО стана НСО ... репресивният апарат си продължава, но вече е ЗАКОНЕН и ДЪРЖАВЕН !\nЖивея с огромна част тъпи лумпени в една и съща държава, които подкрепят тези нещастни крадци и си обичат кочинката! Дребни селски тарикатчета,селяндури и лумпеняци ! Това е населението на нашата кочинка!\n10:12, 16 яну 20\nРейтинг: 2223 10:15, 16 яну 20 Любопитно\nКойто е вписан в адвокатската колегия значи си разбира от работата!\nНе е ли по-интересно освен с неправомерните и измислени обвинения към Иванчева, какви са професионалните успехи на Гешев колко престъпници е осъдил и с какво си е заслужил заплатата и коледните бонуси?\nРейтинг: 3021 10:15, 16 яну 20 Неутрално\nАко адвокатката наистина защитава финансовият интерес на държавата,(според вас),защо тогава същата тази държава я тормози?!\nРейтинг: 3973 10:18, 16 яну 20 Неутрално\nТам няма драма, затова и е написано...\n10:22, 16 яну 20\nРейтинг: 957 10:26, 16 яну 20 Неутрално\nЕ,едва ли смо три дела има в живота си до сега!Тази голяма къща не става току -така!\nРейтинг: 2935 10:26, 16 яну 20 Неутрално\nЗамете делото за КТБ и пропусна един Д. П., като активен участник в източването ѝ. А и е много послушен.\nРейтинг: 2935 10:28, 16 яну 20 Неутрално\nЗащото МНОГО успешно защитава интересите на държавата. А, с това пречи на едни много големи частни такива.\nРейтинг: 3021 10:32, 16 яну 20 Неутрално\nДо коментар [#10] от "deaf":Защото МНОГО успешно защитава интересите на държавата. А, с това пречи на едни много големи частни такива.\nАма държавата са ТЕ. В България няма частна собственост и съответно частни интереси.\n10:32, 16 яну 20\nРейтинг: 1610 10:36, 16 яну 20 Неутрално\nNabij si w typata hralупа, че всеки има право на защита и това е основно право, без което е невъзможно да съществува правова държава. Така, че въпроса ти кои са нейните дела трябва да го задават следствените органи, единствено и само с цел намиране на заподозрени, а не да се опитва да се вменява вина на жертвата.\nРейтинг: 7573 10:37, 16 яну 20 Неутрално\nКойто критикува прокуратурата, хич да не се надява тя да се загрижи за него.\nРейтинг: 762 10:38, 16 яну 20 Неутрално\nе те пазят пеевски и дуган :)\nвъобще нашата прокуратура се превърна в медиен герои, които обслужва мафията и с това се изчерпват задълженията и.\n10:43, 16 яну 20\nРейтинг: 5346 10:44, 16 яну 20 Неутрално\nНе е според мен. Според статията по-горе е и никой не го отрича.\nЩо се отнася до държавата - в пленена държава не можете да търсите логика в действия на светло, защото истинските причини са взети на тъмно.\nРейтинг: 5346 10:47, 16 яну 20 Неутрално\nДрама има. Съгласно текстовете за охрана на лица, тя би следвало да е под охрана от НСО по предложение на ДАНС. Прокуратурата и полицията трябва да разследват и да разрешат проблема (повече от 2 гоини - нищо). Неглижирането на случая показва, че драма има.\nТака е, но защо решихте, че са само три?\nРейтинг: 418 11:21, 16 яну 20 Неутрално\n"прокуратурата, класифицирала случая с некролозите като обида, за която защитничката трябвало да търси правата си по гражданско-правен ред"\nИнтересно как прокуратурата ще класифицира аналогичен случай, където некролозите са на Пеевски или Доган.\nРейтинг: 352 11:21, 16 яну 20 Неутрално\nЗначи...дайте да тормозим някого, защото си изкарва прехраната, с професията, която упражнява?\nТи, какво работиш, в втози ред на думи?\nРейтинг: 317 11:22, 16 яну 20 Неутрално\nАдвокатите са защитници на ПРАВОТО! На нас от едно време ни се втълпява, да идентифицираме адвоката с подзащитния му. Всеки има право на адвокат и виновния и невинния. Причините за палежите, некролозите срещу адвокат Савова са, че тя пречи!\nРейтинг: 471 11:29, 16 яну 20 Неутрално\nВероятно прокуратурата и полицията се опитват да свършат нещо, но им липсва капацитет и ресурси. Нямам идея дали може да се проследи от къде точно е прихващан сигнала от поставените в автомобилите й устройства. Вероятно е имало някаква възможност, без да съм наясно, но това е трябвало да се направи при откриване на устройствата и докато се проследяват автомобилите. Със сигурност, радиосигнала не остава следи, но вероятно докато тече някаква сесия на тракинг, би могло. Ако са премахнали устройствата или са обявили, че такива са открити, който е проследявал автомобилите със сигурност е спрял. Ако камерите не са с висока резолюция, при това с някакви възможности за нощно заснемане, да се установят лицата, предполагам навлечени и с с малки части от лицата - видими, няма как да стане. Ако адв.Савова пък отказва да посочи клиентите си и данни за тях, полицията малко трудно ще стесни кръга на вероятните извършители. Съда пък трябва да разреши да се разкрие информация от мобилните оператори за всички телефони в района за определено време. Това пък, без да е посочен конкретен телефонен номер или абонат не се допуска, тъй като се засягат неограничен кръг лица, за които няма никакви данни да са заподозрени - не е известно кои лица са били в района в посоченото време, за да се поиска конкретно за тях информация - порочен кръг. Та ако няма видеонаблюдение за да се засекат поне автомобилите, които са били някакъв приемлив диапазон, та от там да се тръгне да се търсят лицата, които са собственици или ги управляват, цялата работа е обречена. Не е защото управляват ГЕРБ, не е и защото някой от ГЕРБ или ДПС искат да запазят в тайна самоличността на извършителите, освен ако не е така де, всичко е защото разкриването на тези престъпления е трудно и изисква ресурс в и извън МВР - обучени служители, техника, видеонаблюдение и т.н.\nРейтинг: 749 11:31, 16 яну 20 Неутрално\nмафията си има поръкоратура в лицето на гешефтара , НЕ ГО ЛИ РАЗБРАХТЕ , ИВАНЧЕВА ОТКАК Я УТЮРМИХА МЛАДОСТ ГО РАЗЦЕПИХА ОТ СТРОЕЖИ ,А И ЖЕНА МУ Е В ИГРАТА ..............\nРейтинг: 344 11:43, 16 яну 20 Неутрално\nА ти не разбра ли, че не поръкоратурата" осъди Иванчева и Петрова на първа инстанция. Осъди я съдът. Но, като типичен лилав хувейбин, за теб истината е за лична употреба.\nРейтинг: 4496 11:46, 16 яну 20 Любопитно\nВероятно местните цигани са с железни връзки....\nРейтинг: 2935 11:49, 16 яну 20 Весело\nВярвам, вярвааам! Тецовете на Ковачки и Доган, пристанището на Доган, "имотите" на крадлив дедо и горите в Рила. Концесията в Банско и така нататък. Те не са частни! И адвокатката защитава държавата по част от тях.\nРейтинг: 3021 11:56, 16 яну 20 Неутрално\nАко Ковачки,Доган и т.н. не слушат собственика на ДЪРЖАВАТА комуниста Борисов,ще ги сполети участта на Цветан Василев.\nНе знаех,че да получиш имотите си,(откраднати от комунистите на 09.09.44г.),е кражба! Защо не наричаш крадливи комунистите Борисов,Нинова и т.н.,които откраднаха милиарди лева,долари и евро?! А сетих се защо - щото и ти си комунист като тях!\nРейтинг: 344 12:01, 16 яну 20 Неутрално\nТази "велика" адвокатка има професия "плювач на прокуратурата", но странно защо иска същата тази прокуратура да и свърши работата, когато става въпрос за престъпление от частен характер - това с некролозите. Обида е случаят ти, Савова, но не ти изнася. Ама прокурорите не искат да им четат оправдателни присъди за закана за убийство, понеже на теб така ти е скимнало.\nРейтинг: 359 12:40, 16 яну 20 Неутрално\nА нещо за онзи изнасилвач от Холандия, който беше освободен от съдия грантаджия от партия на Христо Иванов? За прокаратурата е ясно - има си норматив - 5 статии на ден....\nРейтинг: 470 13:04, 16 яну 20 Неутрално\nАз в друга статия прочетох,че тя е казала ,че и на други свидетели по дела та и са били с палежи.\nИ понеже не съм чул,на някой свидетел на Иванчева,Петрова или царските имти,да са палени имущества,то значи става дума за други нейни дела,които УДИБНО не се споменават в статиите,а само тези които нямат нищо общо с палежите на нея и на свидетелите по делата и!\nЩо така се внушават едни лъжи в едни определени медии,неми е ясно?!\nА иначе,тя си знае защо живее в чужбина,от страх да няма възмездие ,на ощетени от нейни действия срещу прецакани хора от нея, в полза на нейните хора които защитава.И това със сигурност,не е по делата Иванчева -Петрова,Царски имоти!\nРейтинг: 854 13:22, 16 яну 20 Неутрално\n...то значи става дума за други нейни дела,...\nКакво значение има КОИ СА ДЕЛАТА бе?!\nТи прочете ли заглавието - "жертва на посегателства", "бездействие на прокуратурата"...\nКъде тук пише, че при посегателство по едно дело прокуратурата действа, а при друго бездейства?\nРейтинг: 1610 13:51, 16 яну 20 Неутрално\nПрокуратурата е ДЛЪЖНА ПО ЗАКОН да действа. А не да си прави оглушки. Тя кара прокуратурата да си върши работата вменена и не от адвокатката а от законите на РБ.\nРейтинг: 470 14:12, 16 яну 20 Неутрално\nА ти само заглавието ли четеш?А извинявай,явно ти е трудно,да прочетеш цялата статия?\nА и същата статия с малки корекции я има и в други медии,само че под други заглавия.\nОсвен това,е най малко некоректно,да се споменават само две дела от\nдесетките тези които представлява.


Как да помним имена -\nКак да помним имена\nЕдин от най-добрите начини да направите добро първо впечатление, както и да напреднете в бизнеса – е да запомните имената на хората.\n„Името на човек е за него или за нея най-сладкият и най-важен звук на всеки език.“\nМожете да подобрите способността си да помните имена, ако изпълните следните четири стъпки:\nЗапочнете с ангажимент, съзнателно решение, да запомните имената на хората.\nНе се отказвайте лесно, обвинявайки за това вашата„лоша памет“. Забравянето на имена се дължи не толкова на лоша памет, колкото на липса на приложение. Кажете си, защото това е така, че можете да си спомняте имена, ако искате и ако работите с тях.\nПреди да отидете на среща или парти или някъде, където се срещате с хора, напомнете си за ангажимента си. И започнете отново: „Ще направя всичко възможно да запомня имената на хората, които срещам.“\nНа първо място, вие можете да запомните само това, което наблюдавате. Ако сте разсеяни или ако не обръщате внимание, няма да регистрирате името на човека, и съответно няма да можете да го запомните. Концентрирайте се тогава върху следното 1) обръщайте внимание на името на човека, когато го чуете за първи път, и 2) създавайте си впечатление за човека.\nСлушайте името на човека. Ако го пропуснете или установите няколко секунди по-късно, че вече сте го забравили, кажете „Съжалявам, че пропуснах името ви. Можете ли да ми го кажете отново? ”Ако все още имате проблеми с него, кажете: „Съжалявам, но бихте ли ми дали визитка? ”\nПолучете ясна и подробна представа за човека.\nКолкото по-ярко наблюдавате физическите характеристики на хората, толкова по-вероятно е да ги помните. Използвайте всичките си сетива, за да формирате възможно най-впечатляващото мнение.\nИзползвайте името веднага.\nПовторете го безшумно на себе си.\nАко е възможно, коментирайте името.\nИзползвайте го от време на време в разговора, без да прекалявате.\nИзползвайте го при тръгване.\nЗапишете го след това.\nОпитайте се да направите връзка между лицето на човека и изображението, което името предполага.\nДори ако не можете да създадете изображение с името, не се отчайвайте. Дори и фактът, че се опитвате да свържете името с образ, отново помага да го запомните по-лесно.\nАко запомняте най-лесно визуалните образи, опитайте се да създадете изображение, основано на името, и да го свържете с някаква физическа характеристика на човека.\nПредставете си шунка, която тежи един тон и се върти в края на носа на госпожа Иванова\nПредставете си голям червен клоунски нос на лицето на Климент.\nПредстави си яйце, което се разтича през къдравата руса коса на Мариела.\nАко сте по-впечатлени от звуците, направете рима, свързвайки името с вашето впечатление за човека. Или свържете името на човека с лиричен текст.\nПенчо бре чети, Пенчо пак мълчи.\nMichelle, ma belle. (Мелодията на Бийтълс)\nАко се чувствате по-удобно да се справите със сетивните чувства и инстинктите, опитайте да свържете името с впечатлението, което човек прави, или с реакцията, която имате към човека.\nМартин има потни длани.\nВалентина ухае на касис.\nПаула е агресивна.\nВсичко това отнема време и енергия и в това е смисълът. Това кара хората да се чувстват важни. Това ви печели тяхното благоразположение. И това, в крайна сметка, отваря вратата към успешни взаимоотношения.\n„Облечи“ сделката: 7 начина как да се обличаш за по-добро впечатление


BNI Bulgaria blog: Скритата сила на въпросите - II част\nСкритата сила на въпросите - II част\nОт Алисън Ууд и Лесли Джон\nПрекалено формалният тон би попречил на желанието на хората да обменят информация. Хората са по-учтиви, когато задаваме въпросите си по опростен начин, а не с официален тон. В едно онлайн проучване на участниците са зададени поредица от чувствителни въпроси. За една част от тях потребителският интерфейс на уебсайта е направен забавен, а за останалата част от участниците – интерфейсът е официален. Хората, които участваха в проучването със забавния уебсайт, бяха два пъти по-предразположими да разкрият чувствителна информация за себе си, отколкото останалите от участниците.\nОсвен това хората са склонни да бъдат по-учтиви, когато им е даден т.нар. евакуационен люк или свобода на разговора. Например, ако кажем на събеседника си, че може да промени отговорите си по всяко време, той е склонен да бъде по-искрен. Това може да обясни защо при работата в екип хората намират брейнстормингът за продуктивен. Там, където разговорът преминава в свободно събеседване и посоката на разговор винаги може да бъде променена, хората отговарят на въпросите първосигнално и казват неща, които иначе не биха могли.\nСледете внимателно динамиката в груповото събеседване\nДинамиката на разговорите може да се промени драстично, в зависимост от това дали събеседваме с един човек или с група от хора. Не само желанието да се отговори на въпроси, но и желанието на членовете на групата е причина за промяна посоката на разговор.\nВ набор от проучвания на участниците са зададени серия от чувствителни въпроси, включително на финансови теми ("Някога изхвърляли ли сте чек?") и теми от интимния живот ("Като възрастен, изпитвали ли сте някога сексуално влечение към непълнолетен?"). На участниците се казвало или че повечето от останалите участващи в проучването са склонни да разкрият отговори на чувствителни въпроси, или че не са склонни да го правят. Участниците, които смятали, че останалите са готови да разкрият своите отговори на такива въпроси, са с 27% по-склонни да разкрият собствените си чувствителни отговори, отколкото онези, на които им е казано, че останалите са били сдържани.\nПри групова среща са нужни само няколко интровертни човека, за да бъде загубена отворената динамика на разговора. Обратното също важи – когато в групата събеседват хора, готови да бъдат искрени и директни, повечето събеседници са склонни да се повлияят и да проявят същите качества в разговора.\nГруповата динамика може да повлияе и върху начина, по който се възприема задаващият въпроси. Изследвания разкриват, че събеседващите в разговор обичат да им бъдат задавани въпроси и са склонни да харесат повече хората, които задават тези въпроси, отколкото онези хора, които също отговарят на въпроси. От друга страна, ако просто наблюдаваме разговора, без да участваме в него, за нас по-атрактивни са хората, които отговарят на въпроси и слушаме тях с повече внимание. Това е така, защото хората, които задават въпроси, са склонни да разкриват много по-малко за себе си. Тези, които слушат разговора, могат да възприемат даден въпрос като уклончив, докато отговорите са по-завладяващи или запомнящи се.\nИзберете възможно най-добрия отговор\nРазговорът е танц, който изисква партньорите да са в синхрон – това е взаимен тласък, който се разгръща с течение на времето. Точно както начинът, по който поставяме въпроси, може да спечели доверието и споделянето на информация, същото може да направи и начинът, по който отговаряме на тях.\nОтговарянето на въпроси изисква да решим къде искаме да попаднем в пространството между неприкосновеността на личния живот и прозрачността. Трябва ли да отговорим на въпроса? Ако отговорим, как предстои да продължи разговорът? Как трябва да постъпим, когато отговаряме на въпрос, чийто отговор може да ни постави в неблагоприятно стратегическо положение? Всяка крайност – напълно затворен и напълно прозрачен – има предимства и клопки. Запазването на информация от личен характер може да ни накара да се чувстваме свободни да експериментираме в разговора. Когато водим преговори, задържането на чувствителна информация (например факта, че алтернативни партньори няма да ни донесат успех, какъвто ще ни донесе сделката с настоящия събеседник) може ни бъде от помощ да постигнем по-добри резултати. В същото време прозрачността е съществена част от изграждането на стабилни професионални връзки. Дори в контекста на преговорите прозрачността може да доведе до изграждане на доверие.\nПазенето на тайни може да изисква жертви. Изследвания на Вирджинския университет показват, че прикриването на информация, когато сключваме сделки, води до прекалено вникване в даването на такава, докато изследванията на Колумбийския университет показват, че задържането на тайни в такива ситуации ни изчерпва когнитивно, пречи на способността ни да се концентрираме и да помним.\nХората често се заблуждават, че да запазят личния си живот неприкосновен в работата им носи по-големи ползи, отколкото прозрачността в отношенията. Колко често осъзнаваме, че можем да се свържем с наш колега или партньор, след като се премести в нова компания или промени професията си? Защо по-добрите сделки често се случват, след като напрежението е отпаднало и преговарящите са започнали да говорят свободно?\nЗа да увеличим максимално ползите от отговарянето на въпроси и да минимизираме рисковете в създаването на отношения, е важно да решим каква информация искаме да споделим и какво искаме да запазим, преди да започне самият разговор.\nРешението да споделим повече\nНяма определено правило колко или какъв тип информация трябва да разкрием. Всъщност прозрачността е толкова мощен инструмент, че понякога няма значение какво се разкрива - дори информацията, която ни представя в недобра светлина, може да привлече нашите партньори в разговорите. В изследване става ясно, че повечето хора предполагат, че би било по-малко вредно да се отказва отговор на въпрос, който би разкрил негативна информация - например: "Били ли сте някога порицаван на работа?" - да отговорим положително. Но тази интуиция е погрешна. Хората в проучването са помолени да влязат в ролята на служител, който наема работници и да избират между двама кандидати (еквивалентни по качества, с изключение на това, как отговорят на този въпрос). Близо 90% предпочитат кандидата, който отговорил на въпроса. Преди да се проведе разговор, е добре да помислим внимателно дали отказът да се отговаря на трудни въпроси ще причини повече вреда, отколкото полза.\nРешението каква информация да запазим за себе си\nРазбира се, понякога бихме имали повече полза от това да държим картите си скрити. Съществуват стратегии за работа с трудни въпроси, без да е нужно да лъжем събеседника си. Избягването на отговор на въпрос може да бъде ефективно не само като ни помага да защитим важна или лична информация, но и да създадем добри взаимоотношения с партньора си. В проучване, проведено в Харвардското училище "Кенеди", участниците получават клипове на политически кандидати, отговарящи на въпроси или избягвайки такива. Хората с красноречиви отговори се харесват повече от тези, които се опитват да отговарят нечестно. Друга ефективна стратегия е отклоняването или отговорът на въпрос с друг въпрос или шега. Отговарящите могат да използват този подход, за да водят разговора в различна посока.\n"Поставяйте под въпрос всичко",\nказва Алберт Айнщайн. Личното творчество и иновациите разчитат на желанието да се търси нова информация. Въпросите и подходящите отговори насърчават по-плавните и ефективни взаимодействия, засилват връзката и доверието и водят до успешни сделки. Въпросите и отговорите имат сила, която далеч надхвърля възможностите за представяне в дадена група или пред събеседника ни. Изворът на всички въпроси е любопитството, а способността да ги задаваме правилно ни гарантира удоволствието от воденето на разговор. Като поставяме и отговаряме на запитвания, ние стигаме до магията на един разговор, която ни води до нещо по-голямо от числа и сметки. Устойчивите лични отношения и мотивацията за поддържането им - както в личния ни живот, така и в професионален план - изискват винаги да задаваме и отговаряме на въпроси с желание.\nЕтикети: бизнес, взаимоотношения, възможности, нетуъркинг, опит, стратегии


Хървати ще правят моторите за суперкара на Audi - ᐉ Автомобилни новини, статии и информация | ФАКТИ.БГ\n12 Август, 2019 14:17 2 458 9\n1 14:24 12.08.19\nБлагодарение на празната тиква !!!!!!\n2 14:33 12.08.19\nОт Audi да вземат и Vilner да им прави интериора, на Rimac-а те го правиха и беше прекрасен. :)\n3 16:23 12.08.19\nПък ий ша правим ч..кии за износ,щот само туй можем..\n4 16:44 12.08.19\nТоест "световния лидер" ВАГ си признава в прав текст , че не знае и не може дори колкото една гаражна компания от бивша соц. република , ахаххахах !!! И за 2023 г се НАДЯВА да достигне резултатите някои други от 2013 година , хахаххах !!!! А тези другите дали ще спят и ще го чакат ??? Ако изобщо стане де , щото изобщо не е сигурно !!!!\n5 18:57 12.08.19\nПоредното доказателство че немец двигател НЕ МОЖЕ да прави...\n6 23:16 12.08.19\nНа това му се казва съкращаване на разходите и времето за развойна дейност, приятелю. ВАГ са платили, за да имат дялово участие в хърватската компания, така че защо да не използват технологиите и? Така ще си изпълнят целите в кратки срокове. Това ще доведе до по-бързо нарастване на конкуренцията в сегмента на електромобилите, което ще доведе до поевтиняването им, от което пък ще се възползват потребителите, които са се насочили към такъв вид автомобили.\n7 00:53 13.08.19\nНе , на това му се вика капитулация !!!! Кой ти каза , че Римак оттук нататък ще си споделя разработките , дето са само в неговата и още най-много 2 глави ??? Това не ти е голяма компания с отдел за развойна дейност , където всичко се записва до запетайка !! Тук всичко е на проба грешка и зависи от хрумванията на един двама човека !!! Той два прототипа ги прави от 15 години и се пазари с 15 компании за продажбата , кой ти каза , че тия умрели 10% значат , че вовеки е свързан с ВАГ или че може да им предложи нещо повече занапред от това в момента ?? Те Порше от десет години мъдрят "убиец" на Тесла и сега като опря ножа до кокала и трябва да го покажат почнаха оправданията !! Ама те видиш ли не го настройвали за максимално ускорение , а за "много доускорявания" , хахаххахах !!! И пробега щял да е доста по-малък , щото щял да се зарежда по-бързо , ахаххахах !!! И къде , в единственото зарядно пред централата !!!!!! И след 30 000 заявки за 4-5 години напред колко зарядни ще направят ??? Най-вероятно НУЛА !!!! Да не говорим за безплатно зареждане !!!!! Пък ти си мечтай !!!\n8 17:56 13.08.19\nПи4, поршето вече го показаха убиеца, вагените също! Справки- Нюрбургринг и Пайк Пийк. Това просто доказва че германците не слагат всички яйца в една кошница. Понеже са назад реализацията, ще ползват силовия тракт на Римак и ще се надяват да го погълнат. Междинно си работят по И-трона и гледат кво пишат балъците по форумите!\n9 08:17 14.08.19\nДо коментар #8 от "ГОСТ до Гост":\nАми , верно ли ?? И какво показаха ?? Ускорение със секунда и две десети повече и пробег с почти 200 км ПО-МАЛКО от семеен седан със седем места !!!! На цена с почти 50% отгоре !!! Това ли ти е убиеца ?? Стой та гледай кой кого ще убие , хахахах !!! Да не говорим , че бюджетния модел във върховото изпълнение ще го бие по всички показатели !!! Пък те си "работят" викаш ? По какво , по харакирито си , хахахха ??!!


Патрик Макюън - автор на книгата Кислородът от kibea.net - Издателство КИБЕА\nПАТРИК МАКЮЪН е завършил Тринити колидж в Дъблин, а по-късно, въодушевен от идеите на д-р Константин Бутейко, изучава разработения от него метод под прякото му ръководство. Като преодолява астматичните страдания, които го измъчват от ранно детство, и захвърля лекарства и инхалатори, разработва Програмата „Oxygen Advantage“ и се посвещава на нейното популяризиране в родната си Ирландия, а също в Австралия, Съединените щати и Европа.\nСедемте книги, в които споделя дългогодишния си опит от прилагането на тренировките за задържане на дъха, придружен със задълбочени изследвания и научни публикации, го превръщат в уважаван и търсен лектор на редица авторитетни международни форуми по дентални и респираторни проблеми.\nЗаради всеотдайността, с която се стреми да научи повече хора да дишат правилно, е чест гост на радио и телевизионни програми. Сътрудничи си и с д-р Джоузеф Меркола – основателя на най-големия световен уебсайт по въпросите на здравето Mercola.com.\nПосланието му е просто: „Дишането през носа трябва да е спокойно, леко и ефективно. Единствено това е от значение“. Неотклонно продължава да усъвършенства техниките си, за да облекчи симптомите на астматиците по цял свят и да подобри спортната форма и самочувствието както на професионалните спортисти, така и на любителите.\nВашата професия не е това, което ви носи пари. Вашата професия е това, за което сте дошли тук, на Земята, и което правите с такава страст и толкова всеотдайно, че го превръщате в свое духовно призвание.\nКниги от Патрик Макюън


help > Моята сметка > Преглед на сметката Преглед на сметката\nВ горния дeсен ъгъл на уебсайта Вие можете да намерите бутона „Моята сметка“. С клик се отваря прегледа на Вашата сметка, където можете да регулирате различни настройки. В лявата страна на екрана Вие ще намерите в помощта всичките изброени бутони. Преглед\nПреглед на сметката: Тук ще намерите своя актуален баланс на сметката, класиране в бонус програмата и преглед на Вашите транзакции за актуалния месец. Вие можете също да каните тук приятели да играят също на StarGames и така да получите един десет евро бонус. Също така Вие можете да видите последно използваните начини на плащане.\nПоканете приятели: Тук ще намерите точна информация за каненето на приятели да играят на StarGames.\nМоите бонуси: Вашите актуални бонуси Вие можете да видите в менюто, както и информация за превръщането на бонус пари в реални пари.\nМоят профил: Тук можете да проверявате и да променяте своите лични данни (име на играча, телефонен номер, адрес, и т.н.). Вие можете да се абонирате за нашия бюлетин, за да бъдете информирани за промоции и новини – или да се отпишете от него.\nПарола и сигурност: Вие можете тук да промените Вашата парола и въпросa за сигурност.\nБанкови данни: Тук можете да промените своите данни.\nМоята валутa: Тук можете по всяко време да променяте своята активна валута.\nМоите документи: Нови документи можете да качвате тук и да видите вече качени документи (както и техния статус).\nДа играем отговорно: В StarGames ние отдаваме голямо значение на защитата на нашите играчи от развитие на хазартна зависимост. Затова Вие можете тук да определяте месечен лимит на плащане и да се информирате за Вашия активен лимит.\nИзискване на изплащане: Вие можете да си изплащате тук парите, намиращи се по сметката Ви. Моля имайте предвид, че бонус парите са подарък от StarGames за нашите играчи и поради това не могат да бъдат изплатени директно. Вие обаче можете чрез активна игра да ги превърнете в пари. Протичане\nТранзакции: Тук Вие виждате всичките движения по сметката.\nПлащане / Изплащане: Тук Вие виждате с кои начини на плащане Вие сте внесли или изтеглили средства.\nСлотове: Тук Вие виждате колко Вие сте спечелили в кои слотове на StarGames или колко сте загубили.\nКазино: Тук Вие виждате колко Вие сте спечелили в кои казино игри на StarGames или колко сте загубили.\nLive Casino: Тук Вие виждате колко Вие сте спечелили в кои казино игри на живо на StarGames или колко сте загубили.\nSportsbook: Тук Вие виждате колко Вие сте спечелили в кои Sportsbook-залагания на StarGames или колко сте загубили.\nSkill Games: Тук Вие виждате колко Вие сте спечелили в кои игри за сръчност на StarGames или колко сте загубили.\nПокер: Тук Вие виждате колко Вие сте спечелили в кои покер игри на StarGames или колко сте загубили.


Детективска агенция PRIVATE - Вегас книга от Джеймс Патерсън цена и откъс — Orange Center\nДетективска агенция PRIVATE - Вегас\nЕдна невероятна криминална история, която ще ви плени.\nСедалището на „Прайвит” – една от най-големите частни детективски компании в света, се намира в Лос Анджелис. Новата задача на нейния шеф – всеизвестния частен детектив Джак Морган – е да залови двама престъпници с дипломатически имунитет и неутолима жажда за насилие. Следите го отвеждат в Града на греха и до престъпен кръг, по-опасен от всичко, което е срещал досега. Морган трябва да залови серийни изнасилвачи, подпалвачи на коли, да разследва убийството на златотърсачки, да се изправи пред съда в защита на приятеля си, да застане очи в очи със злия си брат-близнак, докато в това време собственият му любовен живот се разпада.\nНай-вълнуващият роман от поредицата „Private”, пулсиращ с опасна скорост; шокиращ съспенс, придружен с „изумително естествения разказвачески талант“ на Патерсън.\nИнформация за “Детективска агенция PRIVATE - Вегас” от Джеймс Патерсън\nПираня Бойд Морисън, Клайв Къслър\t2017 г.


Дефиниция кръщение Общата Стойност На Концепцията. Какво Е Това кръщение\nПървият от тайнствата на християнството се нарича кръщение . Чрез него се дава християнски характер на човек . Например: "Рикардо ме покани на кръщението на сина си", "Денят на вашето кръщение много валя и пристигнахме в църквата", "Според мен кръщението трябва да бъде избор на всеки един, а не налагане на семейство . "\nГлаголът кръщава произтича от гръцка дума, която има смисъл на потапяне и въпреки, че се отнася директно до първия ритуал на иницииране на християнството, той също се използва за обозначаване на всеки ритуал на посвещение, независимо от религията, в която се извършва. Тя може да се използва за обозначаване на всеки ритуал, който се състои от акт на пречистване, който очиства индивид от лошите му действия и го подготвя за нов живот.\nВ случая с християнството кръщението е записано в Евангелията, където се обясняват причините, поради които следва да се кръстят последователите на Христос.\nДо IV в. Този ритуал се осъществява чрез потапяне. Всъщност, дотогава те се правеха на брега на реката или на големи кръщелни шрифтове, където човекът беше въведен и потопен за пречистване.\nДо този момент ритуалът е извършван при възрастни, които вече са отговорни, които познават законите на религията и приемат добросъвестно придържането към тази вяра: в доброволен акт, който им позволява да влязат в общността на вярващите . По-късно този ритуал се превръща в почти автоматичен жест, който губи истинското значение на неговия произход. Важно е обаче да се отбележи, че човек е помазан с вода, за да символизира, че по този начин той се пречиства и започва своя религиозен живот, и затова този жест трябва да се приеме в пълен контрол на способностите.\nНачинът, по който този ритуал се извършва днес, може да варира във всяка църква, въпреки че основните елементи на тази церемония са едни и същи. Християнският свещеник се приближава към индивида, който скоро ще бъде кръстен, и поръсва с вода челото си, като призовава Святата Троица ( Отец, Син и Святи Дух ) чрез молитва. С този ритуал, който получава кръщението става участник в смъртта и възкресението на Христос и се интегрира в общността на църквата .\nКръщението също предполага допускането на първоначалния грях (който е извършено от Адам и Ева ) и на всеки друг грях, който е в лицето да бъде кръстен.\nЕдно от нещата, които много вярващи и невярващи критикуват, е, че този ритуал днес се извършва, когато човек все още няма развита способност за разсъждение (обикновено през първата година от живота); техните родители са тези, които решават да я кръстят, без индивидът да може да избере друг тип религия, защото не могат да избират каква духовност искат да развият.\n© Copyright кръщение


Feb 10, 2018 Няма коментари by Katia Dimitrova\n„Тя и той“ (превод: Петър Герджиков, 304 стр., цена: 16 лв.) бележи голямото завръщане на френския писател към романтичната комедия и към героите от бестселъра „Ами ако това беше истина”. Те са Мия и Пол. Събира ги сайт за запознанства, но не стават любовници, а приятели. И смятат да останат само приятели… Тя е актриса. Той – писател. Тя е англичанка. Той – американец. Тя се крие в Монмартр. Той живее в квартал „Льо Маре“. Тя има много успехи. Неговите са съмнителни. Тя дори е звезда. Но Пол не го знае. Усеща само, че се чувства самотна. Защото и той се чувства самотен. Минали грешки я принуждават да бъде внимателна… Но Марк Леви ще я въвлече в една неустоима и абсолютно непредвидима любовна история. На въпроса защо се връща към персонажите от първия си роман, авторът отговаря така: „Те ми липсваха. Може да звучи налудничаво, но героите, които един писател измисля, рано или късно стават част от живота му“.\nМарк Леви – „Тя и той“\nNo Responses to “Марк Леви се връща към романтичната комедия с „Тя и той“”


УПИ парцел продава София област ЕКСКЛУЗИВНО БЕЗ КОМИСИОННА Костинброд уникална оферта продава къща Банкя Къща Елена Велико Търново ваканционни имоти хотел планина имоти къщи ексклузивно уникална дава под наем офис Център Оборище бул. Дондуков театър София бул. Янко Сакъзов сграда София имоти в София за строители недвижими имоти в София Варна Бургас новини имоти пазар цени новини недвижими имоти имоти в София Beauty Health LR Russia Компания LR ЛР Россия новини КТБ пари София брокер консултант новини имоти имоти София продажби 2011 новини обучение Европейски съюз Имоти Новини Баба Марта новини новини за имоти пазар на имоти цени на имоти ВЕСЕЛА КОЛЕДА 2015 новини офис пазар наематели офис площи наеми брокери търси новини новини дейност законопроект НСНИ браншови организации жилищните кредити\n•[20.05.2010] За България\nБългария е държава в Югоизточна Европа, член на Европейския съюз и на НАТО. Разположена е в източната половина на Балканския полуостров и заема 22% от площта му. Граничи с Черно море на изток, с Гърция и Турция на юг, със Сърбия и Република Македония на запад, и с Румъния на север, разделена от река Дунав. Общата дължина на държавната граница е 2245 км, от тях 1181 км са сухоземни, 686 км — речни и 378 км — морски. Официалното име на държавата според конституцията ѝ от 1991 г. е Република България.\nНационалният й празник е 3 март (Ден на освобождението от османско владичество). Официални държавни празници са още 6 септември - денят на Съединението, 22 септември - денят на Независимостта и 24 май - Денят на българската просвета.България има изключително богата история, датираща от няколко хиляди години. Първата българска държава е основана 681г. от хан Аспарух, а за столица е определен град Плиска. През 9 век България се превъща в една от най- мощните държави на континента.От 1018г. до България попада под византийско робство. През 1186г. Братята Асен и Петър дават началото на Втората българска държава.През 13 век след значителни териториални разширения, културен и икономически подем България отново става основен политически фактор в Европа. След дългопродължилата криза през 14 век, през 1396г. държавата е завзета от османските войски.Османското робство продължава 4 века.След дълги борби с оръжие и на дипломатическата маса на 1 юли 1878г. е подписан Берлинския договор, удостоверяващ автономния статут на България. На 6 септември 1885г. е обявено Съединението на разпокъсаните български територии, а на 22 септември 1908г. е обявена Българската независимост.\nДнес България е парламентарна република. Националните символи на българската дъжава с химнът, знамето, гербът и Гвардията на Републиката. От 1999г. България е разделена на 29 административни области.По данни на Националния статистически институт населението на България до 2007 е 7 679 290 души.Гледано от север на юг, страната се разделя на четири природни области, заемащи териториите в посока запад-юг: Дунавска равнина, Стара планина, Тракийска низина и Рило-Родопски масив.С умереноконтинентален климат се характеризира предимно територията на Северна България.В пространството между Стара планина и Родопите властва преходният климат със средиземноморско влияние. Крайбрежната низина се намира под уравновесяващото въздействие на Черно море, а по високите части на планината властва алпийският климат.\nСофия е столицата и най-големият град в България. Разположена е в западната част на страната в полите на планината Витоша и е основен административен, индустриален, транспортен, културен и университетски център на страната. София е кръстена на бившата катедрала на града - църквата „Света София“. Името София на гръцки означава „мъдрост“.София е с обща площ от 1 311 кв.кми разположена на около 550 метра надморска височина. Това я прави четвъртата по надморска височина столица в Европа.Населението на София е 1 380 000 души.\nСофия е една от най- древните европейски столици, тъй като има повече от 7000- годишна история.Около 8 в.пр.н.е. възниква древен тракийски град, наречен по- късно от завладелите го римляни Сердика – на името на сердите, тракийското племе населяващо града по това време. През Римската епоха градът процъфтява като административен център на провинция Тракия, а по късно – 3 век става и столица на новосъздадената провинция Вътрешна Дакия. От средата на 6 век при управлението на Юстиниян Велики, Сердика се възражда като важен административен и стопански център и получава името Триадица. През 809г. Градът влиза в пределите на българската държава и получава името Средец. Още през 13-14 век градът става известен с днешното си название по името на базиликата св. София(6в.).Едва на 22 март/4 април(н.с.) при обявяването на града за столица на Република България и името София навлиза официално в употреба.\nНяколко думи и за най- посещаваните забележителности в София:\nХрам - паметникът „Александър Невски“ е една от най – големите православни църкви на Балканския полуостров. В момента служи за катедрален храм на българския патриарх.\n„Свети Георги“ е църква, ротонда, и се смята за най- старата запазена сграда в града. Ротондата е част от голяма култова антична сграда от 4 век. Въпреки неголемите размери, този паметник от раннохристиянската епоха има силно въздействие и е обект на изследване на световноизвестни археолози.\nНационален Дворец на Културата – е сграда с няколко зали в центъра на София, която се използва основно за културни прояви. НДК е открит през 1981г. ,а негов архитект е Александър Баров. Най – голямата зала е с 5000 места.\nБоянската църква – е средновековна българска църква в софийския квартал Бояна, намиращ се в подножието на планината Витоша. Тя е един от културните символи на България, а от 1979 е включена като културен паметник в списъка на Световното културно и природно наследство на Юнеско.\nНародният театър „Иван Вазов“ е най- старият и най- авторитетен театър в България след Освобойдението. Народният театър е налседник на софийската драматична трупа Сълза и с мях, която след 1904г. Се преименува на Български народен театър.\nВитоша – е първият природен парк на Балканския полуостров. В планината има добри условия за зимни спортове – ски и сноуборд, като сезонът продължава обикновено от декември месец до края на пролетта.\nБанкя е град в Област София, Западна България. Той е известен балнеолечебен център. Kурортът е национален център за рехабилитация на болни от сърдечно-съдови заболявания и за профилактика на застрашените от тях.\nУютните хотели и ресторанти, паметниците на културата, храмовете, тенис-комплексът, националният хиподрум, минералният плаж, близостта до Люлин планина, десeтките културни прояви, организирани по време на традиционните празници "Горешляци" на минералната вода предизвикват интереса на многобройните гости на града.\nБанкя се намира на около 10 км западно от столицата София. Разположен е в подножието на планина Люлин, на брега на река Банкя. Надморска височина: 630-750 м. Със столицата го свързват две шосета - отклонението на Мильово ханче по пътя за Сърбия и пътят покрай кв. Филиповци. Градът е част от националната железопътна мрежа с електрифицирана линия.\nПървите заселници на територията на Банкя са тракийски племена от преди 2500 години. При археологически разкопки край кв. Вердикал са разкрити останки от римски сгради, стени, канализация, бронзови гривни от IV-V век от новата ера. Писмени документи за съществуването на Банкя като селище черпим от турски данъчен регистър от XV век.\nЦърква "Св. св. Кирил и Методий" с. Иваняне. Построена през 1915г.\nЦърквата "Мчци Кирик и Юлита". Построена през 1932г. Осветена от Софийския митрополит Стефан. Основни дарители са Михаил Тенев, Елена и Христо Трънкарови.\nКлисурски манастир "Св. Петка" - с.Клисура. Събор на 14 октомври.\nОколо 5-7 век сл.Хр., на територията на Велико Търново се издигнал Зикидева – най-голямото византийско селище в провинцията Вътрешна Мизия. Неговата цитадела била разположена на добре укрепената крепост Царевец.\nПрез 9 век върху руините на Ранна Византия, цитаделата на хълма Царевец се издигнал българско средновековно селище. Постепенно то се разраснало по време на Първото българско царство и специално по времето на Византийското владичество. През 12 век селището вече било укрепено в него бил издигнат благороднически замък и няколко християнски религиозни сгради. Борбите срещу Византия били обявени 1185 по време на осветяването на църквата „св. Димитър“. Предводителите на бунта били двама местни боляри – братята Асен и Петър. България възстановила независимостта и Търново станал столица. Повече от 2 века градът бил политически, икономически и културен център на държавата.\nГлавната крепост била на хълма Царевец – а вътре Царския палат – затворена част със представителни, административни и жилищни сгради.\nРезиденцията на българския Патриарх се издигнала в най-високата част на хълма. Патриархалният храм на Възнесението, където били реликвите на Св.Михаил воинът от Потука били съхранявани в центъра на вътрешния двор.\nИзмежду добре укрепените стени на Царевец и Трапезица, по течението на река Янтра в така наречения „Нов град“ били издигнати 6 църкви. Около някои от тях имало манастири. Най- известни от тях били манастирите около църквата Св.св. Петър и Павел. На югоизточния склон на Царевец бил кварталът на чуждестранните търговци, известен под името Френк Хисар. В това време България била в търговски отношения с Венеция, Генуа, Дубровник, Пиза.\nМного културни и духовни ценности са създадени в столицата. Те определят значимостта на града в съдбата на Българската държава. За два века Търново бил главния производител и духовен център. Икономическото развитие довело до началото на коването на български монети. В столицата в монетния двор цар Иван Асен II изковал първите си златни монети с български надписи.\nПостепенно българските монети започнали да циркулират в международния пазар. Във втората половина на 14 век започнали да се използват и в Сърбия, Босна, Влашко, Венеция. Доказателство за международния престиж на Българската държава и нейната столица били печатите на владетелите и духовенството. С печатите били прикрепяни международните договори, личната и държавната кореспонденция.\nСкулптурата в столицата била с декоративен замисъл, свързан светската и култовата архитектура. Заедно с работите на паметниковата скулптура има различни примери за малки пластики- каменни и стетитни икони, местни и внасяни. Изработването на керамични икони станало много популярни. По време на Второто Българско царство много добре развит занаят бил дялкането на кости.\nОрнаментите за аристокрацията жили изработвани от злато и сребро, докато масовата продукция била смесена или медна, но те повтаряли формите на орнаментите от скъпи материали. Най- популярни и привлекателни били техниките на филигран, зърнитост на пореста повърхност били прилагани от занаятчиите когато изработвали орнаментите. Умелите грънчари правели керамика за сградите, за кухня и декоративна.\nОт особено голяма важност била продукцията на луксозни съдове високо художествени качества. Търново стана най- големият център за продукция на сграфито керамика, средновековните български майстори асимилирали сложната техника перфектно в производството си.\nПрез средновековието (12-14 век) Търново станал важен духовен и културен център, не само за Българите, а за всички славянски страни. Българските царе щедро възнаграждавали образованите хора.\nРегионът на Бургаското Черноморие се характеризира с прекрасни условия за морски туризъм, с наличие на ценни природни ресурси като минерални извори, лечебна кал и естествени езера - дом на много застрашени животински и растителни видове. Богатото културно-историческо наследство създава условия за развитие на културен туризъм.\nНай-големият град тук, чието име носи и регионa е Бургас.\nОсвен туристическо селище, град Поморие, удостоен с наградата за чиста околна среда 'Син флаг', се е превърнал и в предпочитан оздравителен център заради лечебните свойства на прочутата поморийска кал.\nВ региона се намират едни от най-известните български морски курорти като Слънчев бряг, Св. Влас. Те предлагат лукс, комфорт, удобство и отлични условия за водни спортове.\nГрад Несебър е едно от най-предпочитаните морски селища за почивка. Той съчетава прекрасни възможности за морски туризъм и богато културно-историческо наследство. Старият град, където ще се потопите в атмосферата на древния свят е обявен за паметник на културата със световно значение под защитата на ЮНЕСКО.\nДруги интересни паметници, разкриващи историята на региона са нос Емине, село Емона - родно място на тракийския цар Рез, участвал в Троянскат


Токовите дружества наеха дронове да следят жиците | Клуб 'Z'\nУстройствата облитат електропроводите и заменят служителите с бинокли\n03.07.2017, 13:48 ч.\nпоследна редакция 03.07, 14:07 ч.\nЕлектроразпределителните компании в България си решиха проблема с наблюдението на електропроводите - чрез дронове. Преди за служителите на ЕРП-та беше сложно – те трябваше да оглеждат стълбовете и с бинокъл да проверяват за повреди по изолаторите.\nДруги бригади боядисваха електропроводите – със сребърен феролит или синя блажна боя, а при констатирани спукани или счупени изолатори те се подменяха.\nНо от септември насам по-голямата част от тези съоръжения са "инспектирани" от дронове, благодарение на един български стартъп – Power Drone, съобщи Bloomberg TV Bulgaria.\nПрез последните години тези технологии развиха сериозно своите функционалности.\nТе вече не се влияят от вятъра както преди, батериите им са по-издръжливи и са устойчиви на дъжд и промени в температурите, а и цената постоянно пада. Това постепенно превръща устройствата в индустриално средство за мониторинг и контрол.\nТехнологиите продължават да се развиват бурно - във Франция например стълбовете на EDF се облитат от дронове, които се зареждат от дистанция, без да се налага да се връщат в началната си точка.\nЕРП, дрон, електропровод


Електронно разузнаване Петър Стоянов Книги онлайн книжарница\nЕлектронно разузнаване - Петър Стоянов\nДата на включване: 2011-04-20\nКнигата представлява опит да се съберат, подредят и изложат систематично основните технически и научни проблеми от теорията на електронното разузнаване. В значителната си част тя съдържа теоретични обобщения на публикувани материали, натрупаните знания от няколко поколения професионални разузнавачи, както и оригиналните изследвания на автора.\nРазгледани са обектите и източниците на електронното разузнаване. Предложена е класификация на системите за електронно разузнаване и на радиоизлъчванията по характера на сигнала. Описани са методите за водене на разузнаването, способите за търсене, методите за определяне на пространствените, времевите и честотните параметри и способите за добиване на разузнавателни сведения. Изложени са съдържанието на разузнавателните признаци и принципите на обработването на разузнавателни сведения.\nОсобено внимание е отделено на приложението на теорията на вероятностите, теорията на масовото обслужване, математическата статистика и теорията на оптималното откриване в електронното разузнаване. Разгледани са редица математически модели - на търсене, на радиоприхващане с едноканална и многоканална система, на радиопеленгация и обобщен модел на системата за електронно разузнаване.\nПоследната глава е посветена на космическото разузнаване. Предложена е класификация на видовете космическо разузнаване, описани са характеристиките на спътниковите системи за фото-, оптично, радиолокационно, радио и радиотехническо разузнаване и на системите за откриване старта на балистични ракети и ядрени взривове. Коментирани са проблемите на използването на космическия сегмент в интерес на националната сигурност.\nКнигата е предназначена за широк кръг от специалисти, занимаващи се с експлоатацията, разработката и изследването на системи и апаратура за електронно наблюдение, както и с въпросите на планирането и воденето на електронно разузнаване. Разбирането и усвояването на една част от теоретичния материал изисква сериозна математическа подготовка на нивото на обучението във всички технически университети.\nCopyright © 2010 iKnigi.com . All Rights Reserved. Електронно разузнаване Петър Стоянов


Човек с екстремна отговорност: Георги Малчев - това е човекът - GoGuide.bg\nДа започна от там, че дълго отлагах публикуването на това интервю, защото ми беше трудно да събера в заглавие всичко, което ще научите в него. Потърсих Георги Малчев преди време, без очаквания да намери време за подобен разпит, но той откликна приятелски, човешки, както впрочем винаги прави, независимо дали си журналист, клиент или просто един от неговите ученици, и добави стойност на всичките въпроси, които бях нахвърляла на белия лист.\nБез да ви развалям удоволствието от четенето с моите лирични отклонения, нека ви запозная. Ако си в маркетинг средите, едва ли има нужда, но за всички останали накратко споделям, че Георги е бил журналист, държавен служител и директор дирекция в Министерството на икономиката, бизнес консултант, оперативен мениджър. Бил е съдружник в агенция за визуална и интернет комуникация, после директор „Дигитален маркетинг“ в Mtel. С днешна дата е управляващ съдружник в агенция за дигитален маркетинг Xplora.bg, която проправя пътя на себеподобните ѝ към всичко това, което можем да обобщим под "дигитален маркетинг".\nВ началото бе маркетингът... какво те привлече в него?\nДа търся и намирам конкретни и приложими отговори, свързани с поведението на хората. Ако трябваше да отговоря, когато започнах да уча маркетинг - хареса ми колко много психология има вътре. Хората винаги са ми били интересни,\nвярвам, че сме “Земя на хората”, като в книгата на Екзюпери.\nИ още в студентските си години усещах, че не трябва да мисля и живея в “моя балон”.\nОпределено ми харесва отговорността да осмисля кой, защо и как ще извлича конкретна полза от продуктите или услугите на компанията ми. Който ме познава знае, че имам няколко израза, които ползвам всеки ден и прилагам. И маркетингът е подобно нещо за мен. Първият израз е “екстремна отговорност”, концепцията за extreme ownership - да носиш пълната отговорност както да осмислиш ситуацията, така и да избереш най-добрия подход и най-вече да реализираш нещата, така че да имат смислен и значим резултат.\nВторият е “0 или 1” или ако искате на английски - There is no try. Това ми харесва изключително много, особено в дигиталната ера - вече хората оставят толкова много сигнали кои са тези с най-голям интерес, дали имат интерес и колко е голям, дали искат да разберат повече, да ползват продуктите и услугите, дали са доволни и т.н. И всичко това е 0 или 1.\nКакво ти даде препускането през различни работни места? По ред на номерата...\nПреди да изгубим хората на този въпрос - преминал съм през много работни места. Сега виждам как се навързват отделните места.\nЗапочнах като журналист - това ми помогна да имам усет към аудиторията, копирайтинга, съдържанието, спазването на рамката на дадена медия и извличането на максимума от даден текст. След това бях митничар, като сам избрах икономически режими - за стоки, които се внасят и изнасят, за да бъдат обработени и после изнесени, съответно внесени. Там има толкова много документация, регулации, бизнес модел с това какви компании участват в обработката на стоките, колко продължава и т.н.. После бях референт, а после и директор дирекция в Министерството на икономиката - научих се, че\nограниченията са толкова големи, колкото ние решим, че са. Винаги можете да намерите начин да добавите стойност.\nТам открих и дигиталния маркетинг, развивайки цели секции на сайта на министерството. И измервайки къде потребителите намират най-много стойност. Паралелно учих еМВА към Американския университет в България и като завърших - започнах да работя във фирма за управленско консултиране и корпоративни финанси. Тогава се сертифицирах по водещата международна програма за управление на операциите. След това отидох да работя в “реалния” бизнес - за компании.\nСтига толкова, че и до половината още не сме стигнали. Но на когото му е интересно - профилът ми в LinkedIn е отлично попълнен и актуален. Надявам се и вашият е. Защото и на LinkedIn му отнема време да разбере колко сте добри, кои са хората, с които взаимодействате, кои други профили са като вашите, кой ви препоръчва и т.н.\nС днешна дата си акостирал на брега на Xplora, агенция за интегриран дигитален маркетинг. Какво точно означава това?\nЗа мен Xplora означава, че репутацията за постигане на резултати е ключова. През годините се научих, че всеки иска да е успешен - като експерт, родител, приятел. В бизнес контекст - от нас зависи да покажем как можем да направим успешен в неговата компания конкретния собственик, маркетинг директор или мениджър, маркетинг експерт или специалист. Ако сме наистина добри - значи имаме и репутация, че правим останалите успешни чрез резултатите, които постигаме.\nПреди точно три години с двамата ми съдружника създадохме Xplora със слоган Human Digital - с идеята да говорим на реални хора, които просто вече са в дигитална среда. Да говорим за конкретни цели и резултати, тип 0 или 1, и то с разбираеми, човешки думи. И не на последно място - да направим страхотна среда за екипа ни, човешки взаимоотношения с хората, които правим успешни, и да правим сектора на дигиталния маркетинг едно по-усмихнато и добро място.\nЕто и едно много кратко видео за вдъхновение - всеки от екипа описва какво за нея или него е Xplora.bg в една дума.\nМисля, че ни се получава - вече сме екип от 29 служители. Работим активно с над 50 клиенти. От средни компании до лидери в техния сектор. Както за България, така и чужбина. Комуникирайки както за крайни потребители, така и за бизнес потребители. И над половината ни клиенти са на база на препоръки от текущи клиенти - репутацията, че правим клиентите ни успешни.\nКои са най-големите предизвикателства, с които те среща дигиталният маркетинг?\nАз много обичам да избирам предизвикателствата си. Определено се наслаждавам на тях. С годините съм се научил, че от мен зависи какво ще “взема” от едно предизвикателство. През последната година поне 4 пъти съм казал по време и след воденето на конкретни преговори, че ако това беше обучение - цената щеше да е поне хиляда лева на обучаващ се. Вие решавате колко ще “вземете” от дадено предизвикателство.\nЕдно от най-големите предизвикателства е, като създадеш агенция, която е бранд в дигиталния маркетинг - агенцията ти я посочват като място за “хедхънтване” на кадри, а служителите ти получават доста предложения. Предизвикателството е особено силно в дигиталния маркетинг, където няма готови специалисти. И в ера, в която дигиталният маркетинг е must за много компании.\nГордея се, че сме създали компания с култура, екип и условия, които е много трудно да бъдат получени на друго място.\nНе казвам предложени - всеки предлага каквото реши, че трябва да предложи.\nЗатова обичам и дигиталния маркетинг - хората много лесно виждат дали просто казваш, или правиш нещата. Дали екипът е наистина щастлив. Дали имате клиенти, с които се разбирате, а не се карате. Дали има често работа по нощите. Дали има timeshits - знам, че се пише timesheets, но за мен са безумие за бизнес като нашия - не вярвам, че хората стават по-полезни за клиентите и за компанията, ако се научат точно къде и как да “набиват” часове. Дали всеки се развива и надгражда. Дали компанията е носител на знания и добри практики. И не на последно място - дали имате мисия, която следвате. В нашия случай хората изживяват human digital и виждат, че не е просто “бизнес”. И ни бяха достатъчни три години. Усмихвам се, като се замисля къде можем да сме след още три години.\nКакво си “взех” от това предизвикателство? Че хората са по-страхотни даже отколкото съм си мечтал. И че когато влагаш ежедневно усилия да изградиш правилната култура - вече те избират като компания заради нея и всеки допълва тази култура. Както и че както хората от екипа, така и отвън са много добри в разчитането на ясните, но истински сигнали. И че даже и да не акцентирате, камо ли пък да натяквате - хората усещат хубавите и правилните неща.\nИзключително динамична е средата, в която работиш, коя беше най-голямата изненада тази година?\nКолко голямо търсене има за качествени услуги. Наистина колко много. Просто трябва да осмисляте нуждите на клиентите. Да поемате ангажимент да постигате видими и смислени бизнес и маркетинг резултати. И да ги постигате.\nВ тази връзка се учудих, че най-добрите клиенти са тези, които вече, за съжаление, са се “опарили” от дигитален маркетинг на парче. Или от неспазени ангажименти.\nПоследната маркетинг кампания, която наистина те развълнува?\nМного кампании са ме развълнували. Точно преди година - кампанията на Burger King срещу bullying, “смачкването” на по-малките и по-слабите. Кара ви да се замислите дали не сте просто човек, който смята това за нередно, или наистина сте за пример как реагирате. И да се замислите колко хора биха се разправяли за своя смачкан бургер, но не и за “смачкан” пред тях човек.\nИзкушавам се да ви споделя тази, която ме развълнува много миналата година - “Ти си това, което четеш”. Уникално добра идея, страхотна реализация. Всеки от нас е споделял някакъв вид фалшиви новини. Тази кампания позволи на хората да изживеят лично какво е фалшива новина и да продължат посланието нататък.\nЗа бонус - тази, която ме развълнува преди две години. Страхотна кампания на Ariel в Индия за това, какъв пример даваме. И че от нас зависи децата ни да не правят нашите грешки. И че не е мъжко жените да отговарят за домакинските работи, а мъжете да си стоят - защото и баща им така е правил. В това число - както се досещате - и за прането.\nКои са твоите #workhacks?\nМного са, ще ви писне, а и няма да ги запомните.\nЗатова нека кажа един, който винаги съм прилагал, но сега, след 6 години репетиции и представления с импро театър - развих много и мога да ви уверя, че работи много. Но изисква и постоянство, за да станете добри.\nХакът е основополагащ и той е винаги да търсите “Да, и …” Това означава да слушате другия. Да поемете пълна отговорност да дадете ясни сигнали какво и защо предлагате. И да имате гъвкавостта заедно с другите да създавате нещо, което сами няма как да направите толкова добро.\nАко продавате един вид баница - най-вероятно не ви трябва този подход. Но\nдаже и омлети да продавате - трябва да разберете другия какъв омлет би искал и защо и заедно да решите точно какъв омлет ще е най-вкусен за клиента ви.\nИ да го направите наистина вкусен.\nКоя е любимата част от работата ти?\nИзграждането на репутация, че правим клиентите си успешни. Едно е да го искаш, друго - да го можеш, а трето и четвърто - да го направиш. Развитието на таланта на екипа - откриването на правилните хора, развитието им до ниво, в което те ме надскачат за много неща.\nА кой е най-лесният начин за достигане до най-много хора?\nСоциалните мрежи, защото там имате възможност за силен сторителинг - кой защо какво как. И защото хората са там, като това може да бъде например LinkedIn, и имат модел на поведение. От мен зависи да отключа поведението с посланията, в които вярвам. От мен зависи те да ми повярват и да запишат в съзнанието си дали да ми вярват и за какво.\nТри любими места онлайн?\nLumosity, където тренирам мозъка си - на гъвкавост, на памет, на комбинативност...\nСоциалните мрежи, където, колкото и да не ни харесва - много лесно общуваме и разбираме важни неща за своите приятели, колеги и клиенти. За мен социалните мрежи са платформа, чрез която мога да предам посланието #БъдиЗаПример на много хора.\nПодкастите и аудиокнигите - подкасти като: Свръхчовекът, Mixergy, Jocko podcast, Manager Tools и доста други...\nКак минаваш офлайн?\nКато си обуя маратонките. Или като започна да чета книга. Или като спортувам с двамата ми сина. Големият спортува много - в допълнение на това, че тази година влезе в паралелката с най-висок бал в цяла България и че е е сред топ 10 на националните състезания по програмиране. Какво означава спортува много - всяка седмица поне два пъти вкъщи, в парка или в залата и два пъти break dance във Flava House. Малкият ми син върви смело по неговите стъпки.\nТа като тренирам с някой от тях - трябва да съм “на max”, защото те растат толкова бързо и се наслаждавам на всеки миг с него. Гледам да им давам максимума от своето неработно време. Включително и като тренираме заедно.\nКакво има на нощното ти шкафче?\n“Силата на навиците”, “Пътят на Вълка - пряка линия на продажби”, “Всичко може да се договори” и Strategic Marketing Management.\nКоя е твоята настолна книга?\nХа-ха, коя от всичките по-горе? Всеки месец са различни, а и както виждате в различни области. Но за художествена литература не остава никакво време. Но книгата в моето “съзнание” е “Земя на хората” - първо сме хора и носим отговорност да правим правилните неща за другите.\nСлушаш ли музика, докато работиш?\nThe Force - One hour loop. Музикатата от "Междузвезни войни". И ми харесва метафората за Силата, която е в нас и ние я развиваме, като водим правилните битки.\nНека ви почерпя и с една песен на Manowar на бъпгарски език - Татко. Ще видите, че темата за extreme ownership е нещо, в което мнооооого вярвам.\nС маркетинга добавяш стойност на продуктите, на брандовете, с които работиш, а с какво добавяш стойност на себе си, на живота си?\nКато се опознавам. И намирам нещата, които ме мотивират и демотивират. Като си търся предизвикателства и ги преодолявам. Като винаги си поставям измерители дали ми се получава или не. Но\nне си поставям цели, не вярвам в тях. Вярвам, че трябва да имам правилните системи, т.е. да има правилния подход, който не зависи от средата, от конкретна цифра и т.н.\nСистема означава да търся, намирам и усъвършенствам правилните за мен подходи - тези, които ме правят такъв какъвто искам да бъда и дългосрочно ме правят по-добър - за разлика от цели за конкретна кола, обиколка на гърдите, посетена екзотична дестинация и т.н. А с това какво правя и как осмислям какво се е случило - ставам по-добър. Бъди по-добър!\nКак се справяш със свободното си време?\nКато го ползвам на max.\nСпортът каква част от живота ти заема?\nНе по-малко от 10%. Но признавам, че не обичам да гледам спорт. Обичам да спортувам, да участвам.\nВярваш ли, че физическата активност те прави по-добър и на други нива?\nЛичният ми опит определено го показва. А и изследванията потвърждават многократно, че физическата активност влияе на много нива. Ставаш все по-силен - както чисто физически, така и като способности - за фокусиране, за поставяне на предизвикателства и преодоляването им. За себе си знам, че ако не съм тренирал повече от три последователни дни - това се отразява негативно на фокуса ми, на способностите ми да давам максимума от себе си.\n“Силата на навиците” на Чарлс Дюиг е книга, която бих препоръчал на всеки - там много добре е обяснена концепцията за метанавиците.\nТова са базови, основополагащи навици, които променят живота ви на много нива.\nКурсистите ми, вече над 6000 - в НБУ, Softuni, УНСС, ВМБУ - знаят, че давам money-back за някои книги, и то в двоен размер. Това е такава книга и вече имам студенти, които я препоръчват от своя страна и са готови да дадат money back, и то в десеторен размер. Ако сте изгубили навика или не сте го развили, да четете или да слушате книги - ето една добра възможност. Тази книга, както и поне още 4, е задължителна част от нещата, които слушам, докато тренирам.\nНякои хора казват, че не могат да тренират освен на музика. За мен един от най-полезните ми навици е настройването на мозъка да “мисли” всеки ден, докато спортувам или просто вървя. Така той сам започва да търси и развива полезните за него неща. Докато аз правя нещо полезно и за тялото ми.\nСпринтираме с Методи Терзиев през бъдещето на споделените пространства\nПредишна статия 10-те най-горещи символа на женската красота на всички времена Следваща статия 5 събития за след работа: 12 - 16 ноември\nJAMESON ПРЕДСТАВЯ: DIRECTOR'S CUT С ПЕТЯ ИВАНОВА\n„Аз съм просто едно момиче“, както се пее в една песен\nОТКРОВЕНОТО ИНТЕРВЮ НА ЕДИН СПРЕТНАТ ЧОВЕК\nЗа кого се сещаш, когато се заговори за писане, лекомислие и красота?\nЗа откраднатото детство на Грета Тунберг\nДнес всички говорят за младата шведска екоактивистка и речта ѝ на срещата със световните лидери в Ню Йорк